CELEX: 22019D1045
Language: sl
Date: 2017-09-22 00:00:00
Title: Sklep Skupnega odbora EGP št. 157/2017 z dne 22. septembra 2017 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1045]

27.6.2019   
               
               
                  SL
               
               
                  Uradni list Evropske unije
               
               
                  L 174/11
               
            
         SKLEP SKUPNEGA ODBORA EGP
         št. 157/2017
         z dne 22. septembra 2017
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1045]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2016/1842 z dne 14. oktobra 2016 o spremembi Uredbe (ES) št. 1235/2008 glede elektronskega potrdila o kontrolnem pregledu za uvožene ekološke proizvode in nekaterih drugih elementov ter Uredbe (ES) št. 889/2008 glede zahtev za konzervirane ali predelane ekološke proizvode in posredovanja informacij (1) je treba vključiti v Sporazum EGP.
                  
               
                     (2)
                  
                  
                     Ta sklep se nanaša na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (3)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje XII Priloge II k Sporazumu EGP se spremeni:
            
                        1.
                     
                     
                        v točki 54ba (Uredba Komisije (ES) št. 889/2008) se doda naslednja alinea:
                        
                                    „—
                                 
                                 
                                    
                                       32016 R 1842: Izvedbena uredba Komisije (EU) 2016/1842 z dne 14. oktobra 2016 (UL L 282, 19.10.2016, str. 19).“;
                                 
                              
                  
                        2.
                     
                     
                        v točki 54bb (Uredba Komisije (ES) št. 1235/2008) se doda naslednja alinea:
                        
                                    „—
                                 
                                 
                                    
                                       32016 R 1842: Izvedbena uredba Komisije (EU) 2016/1842 z dne 14. oktobra 2016 (UL L 282, 19.10.2016, str. 19).“;
                                 
                              
                  
                        3.
                     
                     
                        prilagoditveno besedilo v točki 54bb (Uredba Komisije (ES) št. 1235/2008) se preštevilči v (a);
                     
                  
                        4.
                     
                     
                        prilagoditvenemu besedilu v točki 54bb (Uredba Komisije (ES) št. 1235/2008) se doda naslednje:
                        
                                    „(b)
                                 
                                 
                                    V členih 13(1)(c), 13b in 14(1) se po sklicu na Uredbo (EU) št. 952/2013 dodajo besede ‚ali v norveških ali islandskih carinskih postopkih‘.
                                 
                              
                                    (c)
                                 
                                 
                                    V členu 14(2) se po sklicu na Uredbo (EGS) št. 2913/92 dodajo besede ‚ali norveških ali islandskih carinskih postopkov‘.
                                 
                              
                                    (d)
                                 
                                 
                                    V potrdilih o kontrolnem pregledu iz Priloge V in Priloge VI Norveški in Islandiji za identifikacijo ni treba uporabiti številk EORI.“
                                 
                              
                  
         
            Člen 2
            Besedilo Izvedbene uredbe (EU) 2016/1842 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 23. septembra 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 22. septembra 2017
            
               
                  Za Skupni odbor EGP
               
               
                  Predsednica
               
               Sabine MONAUNI
            
         
         
            (1)  UL L 282, 19.10.2016, str. 19.
         
            (*1)  Navedena ni nobena ustavna zahteva.